laion/Wikipedia-Exotic huggingface dataset:
סם טרוטון

סם טרוטון (באנגלית: Sam Troughton; נולד ב-21 במרץ 1977) הוא שחקן אנגלי. טרוטון הוא בנו של השחקן דייוויד טרוטון ונכדו של פטריק טרוטון שגילם את הדוקטור השני בסדרת המדע בדיוני דוקטור הו. אחיו הצעירים של סם הם שחקן הקריקט של ווריקשייר, ג'ים טרוטון, והשחקן ויליאם טרוטון. הוא למד דרמה באוניברסיטת האל (אנ') וסיים את לימודיו ב-1988. טרוטון הוא שחקן שייקספירי שעבד עם הלהקה השייקספירית המלכותית. הוא כיכב בסרטי האימה "Spirit Trap" (יחד עם בילי פייפר) וב"הנוסע השמיני נגד הטורף". הוא שיחק בכמה הפקות טלוויזיוניות בהן סדרת הטלוויזיה "הקס" של ערוץ Sky One. עוד הופיע טרוטון בדרמה "Ultimate Force". החל מאוקטובר 2006 ועד 2009 השתתף בסדרת ההרפתקאות של ה-BBC "רובין הוד", בה גילם בתפקיד מאץ', משרתו לשעבר של רובין. סבו של טרוטון, השחקן פטריק טרוטון, כיכב ב-1953 בסדרת הטלוויזיה הראשונה שנעשתה על פי סיפורי רובין הוד. בתיאטרון שיחק טרוטון בתפקיד אורלנדו בהפקה של סמואל וסט למחזה "כטוב בעיניכם" בתיאטרון קרוסיבל בשפילד. בשנים 2009 ועד 2011 חזר לשחק עם הלהקה השייקספירית המלכותית, והופיע בתיאטרון קורטיארד שבסטרטפורד-אפון-אייבון. ב-2009 גילם את דמותו של מרקוס ברוטוס במחזה "יוליוס קיסר" ואת הג'נטלמן השלישי במחזה "אגדת חורף". ב-2010 שיחק בתפקיד רומיאו במחזה "רומיאו ויוליה" ואת המלך ארתור במחזה "מות ארתור" (Morte D'Arthur) בתיאטרון קורטיארד. תפקידים נוספים בהם שיחק כוללים את ההפקה הבימתית של "חשמלית ושמה תשוקה" בליברפול. ב-2013 שיחק בתפקיד תומאס במחזה "Bull" בתיאטרון קרוסיבל סטודיו בשפילד. וב-2014 הופיע בתפקיד אדמונד במחזה "המלך ליר" בתיאטרון המלכותי הלאומי. סם טרוטון, במסד הנתונים הקולנועיים IMDb (באנגלית) סם טרוטון, באתר AllMovie (באנגלית) סם טרוטון, במסד הנתונים הקולנועיים KinoPoisk (ברוסית) Davies, Keri (27 בנובמבר 2014). "William Troughton takes over as Tom Archer". bbc.co.uk. BBC. {{cite web}}: (עזרה) "Simon Russell Beale and Sam Mendes Reunite for King Lear at National's Olivier Theatre; Further Casting and Dates Also Announced". Playbill.com. 2013-11-11. נבדק ב-2015-07-22.
גביע המדינה בכדורגל 1987/1988

גביע המדינה בכדורגל 1987/1988 הייתה התחרות ה-50 מאז היווסדה וה-35 לאחר קום מדינת ישראל. המשחקים החלו בספטמבר 1987 והסתיימו ב-7 ביוני 1988. מכבי תל אביב ניצחה במשחק הגמר ובכך זכתה בגביע השני ברציפות וה-17 בסך הכל. בשלב המוקדם השתתפו קבוצות של ליגה ג'. בסיבוב השביעי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. בפנדלים במשחק חוזר משחק חוזר. לאחר הארכה התוצאה הייתה 1:1. המשחק הראשון הסתיים בתוצאה 1:1. משחק חוזר. המשחק הראשון הסתיים בתוצאה 2:2. בפנדלים. התוצאה לאחר הארכה הייתה 1:1 הערה: הקבוצה שיחקה בליגת משנה. ערך מורחב – גמר גביע המדינה בכדורגל 1988 תוצאות המשחקים החל משלב שמינית הגמר
פרסונס

האם התכוונתם ל... אלברט פרסונס – עיתונאי, נואם ואנרכיסט אמריקאי אלן פרסונס – טכנאי קול, מוזיקאי ומפיק מוזיקלי בריטי פרויקט אלן פרסונס – להקת רוק מתקדם בריטית אשר נוסדה ב-1975 על ידי המוזיקאים אריק וולפסון ואלן פרסונס אסטל פרסונס – שחקנית קולנוע, טלוויזיה ותיאטרון אמריקאית זוכת פרס אוסקר לשחקנית המשנה הטובה ביותר לשנת 1967 על הופעתה בסרט "בוני וקלייד" ג'ים פרסונס – שחקן אמריקאי, המוכר בעיקר כד"ר שלדון קופר מקומדיית המצבים "המפץ הגדול" טלקוט פרסונס – מחשובי הסוציולוגים בארצות הברית לוסי פרסונס – פעילת זכויות אדם, כתבת ומארגנת עבודה מטעם איגוד פועלי התעשייה של העולם צ'נדלר פרסונס – כדורסלן אמריקאי שמשחק בקבוצת דאלאס מאבריקס שבליגת ה-NBA פרסון פארסונס
K-1

האם התכוונתם ל... K-1 (צוללת) – צוללת של הצי הסובייטי K-1 (משגר) – משגר לוויינים וחלליות שפותח על ידי נאס"א K-1 (ליגה) – ליגה מקצוענית לאיגרוף תאילנדי וקיקבוקס
ישראל פוזננסקי

ישראל פוזננסקי (בפולנית: Izrael Poznański; ביידיש: ישראל פאזנאנסקי; 25 באוגוסט 1833 – 28 באפריל 1900) היה איש עסקים יהודי-פולני, איל טקסטיל ופילנתרופ שחי ופעל בלודז'. נולד באלכסנדר לודז' לקלמן פוזננסקי, בנו של יצחק פוזננסקי מקובאל שבמחוז קויאוויה, ולמלכה לובינסקה. בשנת 1834, כשנה לאחר לידתו, עברה משפחתו ללודז'. שם האב רכש את הזכות לסחור בטקסטיל, בעיקר בכותנה ובפשתן. האב בנה את בית הדירות הראשון בן שתי הקומות בעיר העתיקה, ובסמוך אליו הקים חנות לממכר בדים ותבלינים. בלודז' סיים ישראל את בית הספר היסודי ואת מה שנקרא חטיבת ביניים. בגיל 17, בשנת 1851, נישא לליאוניה הרץ, בתו של משה הרץ, סוחר עשיר מוורשה. בשטר הנישואין כונה ישראל בתואר "אמן מקצוע האריגה". לנדוניה הוא הביא עמו 500 רובל. שנה לאחר מכן, בדצמבר 1852, קיבל ישראל פוזננסקי את ניהול העסק המשפחתי מאביו, והרחיב אותו בהדרגה במהלך חצי המאה הבאה. העסק המשפחתי עבר לשליטתו, והוא פיתח אותו לכדי תאגיד ענק שעסק בעיקר בכותנה על כל שלבי עיבודה עד לכדי מוצר מוגמר, ללא צורך במיקור חוץ. בכך השאיר פוזננסקי את מרבית הרווח בתוך התאגיד. בשנות ה-70 וב-80 של המאה ה-19 התרחב התאגיד במהירות רבה, והקנה לפוזננסקי את הכינוי "מלך הכותנה" ברחוב הפולני. לקראת סוף המאה היה התאגיד מושא לביקורת על ניצול עובדים והנהלתו דיכאה שביתות מאורגנות חוזרות ונשנות. בשל כך, שימש פוזננסקי כמודל לדמותו של מקס אשכנזי בספרו של הסופר היידי ישראל יהושע זינגר "האחים אשכנזי" הנחשב לספר מופת בשפה היידית ומציג את אנשי ההון באור לא מחמיא. לפוזננסקי היו ארבעה בנים: איגנץ, הרמן, קרול ומאוריצי. ושתי בנות: אנה איידל'ה שנישאה ליעקב הרץ ויוהאנה נטליה שנישאה לזיגמונט לוינסקי. פוזננסקי נפטר בסוף אפריל 1900 ונקבר בבית הקברות היהודי החדש בלודז'. אחוזת הקבר של ישראל ואלינורה הרץ פוזננסקי מתוארת לעיתים כאנדרטת הקבר היהודית הגדולה בעולם, המאוזוליאום והפסיפס המכסה את חלקה הפנימי של הכיפה שוקמו בשנת 1993. ארמון מגוריו המפואר (אנ') עומד במרכז לודז' והחל מ-1975 שוכן בו המוזיאון ההיסטורי של העיר והוא מכונה לעיתים "הלובר של לודז'"; ב-2015 הוכרז המבנה כמונומנט היסטורי. חברת פוזננסקי המשיכה להתקיים לאחר פטירתו בהנהלת בני המשפחה עד שנת 1930, אז השתלט עליה בנק איטלקי מנושיה. מדיה וקבצים בנושא ישראל פוזננסקי בוויקישיתוף ביוגרפיה קצרה של פוזננסקי, באתר השטעטל הווירטואלי (בפולנית) מדריך פוזננסקי שלושת התעשיינים בלודז' ערך זה הוא קצרמר בנושא פולנים. אתם מוזמנים לתרום לוויקיפדיה ולהרחיב אותו.
צבי איצקוביץ

צבי איצקוביץ (1926 – י"א בטבת תשס"ט, ינואר 2009) היה ראש עיריית לוד מנובמבר 1965 עד 1978. צבי איצקוביץ נבחר לראשונה למועצת העיר הרביעית ולתפקיד ראש העירייה בנובמבר 1965, מטעם מפלגת מפא"י. בדצמבר 1969 הוא נבחר בשנית לראשות העיר מטעם המערך. בפברואר 1974 הוא הצליח להיבחר בפעם השלישית לתפקיד, גם הפעם מטעם המערך. הוא כיהן עד 1978. כראש עיר הוא הקים והרחיב שכונות, כמו את שיכון חב"ד בעיר. הוא גם היה בקשר טוב עם רבנות חב"ד העולמית. בתקופתו, האוכלוסייה שהגיעה לעיר כבר לא הייתה אוכלוסייה חסרת כל, כמו זו שהגיעה בשנות החמישים. הוא היה צריך לדאוג לאוכלוסייה לצרכים מתקדמים יותר מאשר קורת גג ועבודה בסיסית. איצקוביץ נפטר בגיל 83, אחרי מחלה ארוכה. הוא נטמן בראשון לציון, שם גר בשנות חייו האחרונות. הוא הותיר אחריו רעיה ושני ילדים. נפטר ראש העיר שזכה ליחידות מרתקת, מערכת שטורעם, 2009 צבי איצקוביץ -ראש העירייה הרביעי בלוד, הלך לעולמו, הודעת דובר העירייה, אתר עיריית לוד ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אברקרומבי

האם התכוונתם ל... אברקרומבי אנד פיץ' – מותג אפנה אמריקאי דייוויד אברקרומבי – מעצב אופנה יהודי אמריקאי, ממייסד אברקרומבי אנד פיץ' ג'ו אברקרומבי – סופר בריטי ג'ון אברקרומבי – גיטריסט ג'אז אמריקאי לסלס אברקרומבי – משורר ומבקר אנגלי מייקל אברקרומבי – ביולוג אנגלי, בנו של לסלס אברקרומבי ניל אברקרומבי – המושל השביעי של הוואי
בוני התיכון

בוני התיכון הנדסה אזרחית ותשתיות בע"מ, המוכרת בשם המקוצר בוני התיכון, היא חברה ציבורית ישראלית, העוסקת, בעצמה ובאמצעות חברות בנות, בייזום, פיתוח, שיווק וניהול של פרויקטי בנייה למסחר ומגורים. החברה נוסדה ב-1985 על ידי אהרון פרץ ובנו, עמרם (עמי) פרץ. בתחילת דרכה התמקדה החברה בבנייה בפריפריה, ובמאה ה-21 הבנייה מתמקדת בעיקר במרכז הארץ. בסוף 2018 העסיקה החברה 41 עובדים. משרדי החברה שוכנים בחולון. מאז נובמבר 1993 נסחרים ניירות הערך של החברה בבורסה לניירות ערך בתל אביב. B CENTER, הוא מרכז מסחרי שהוקם על ידי בוני התיכון בכפר סבא הירוקה. המרכז נמצא על שטח כולל של כ-18,000 מ"ר, והוא כולל 3 קומות מסחר, 187 חנויות תת-קרקעיות ומגרש חניה. סמוך למתחם הולכים ונבנים מרכז קאנטרי קלאב ומגרשי טניס. החברה מבצעת מיזם גדול של פינוי בינוי בקריית אונו, במסגרתו צפויות להיבנות עד כ-1,056 דירות. בשנים 2006 ו-2007 רכשה החברה קרקעות ברומניה ובהונגריה, באמצעות חברות בנות הרשומות במדינות אלה. אתר האינטרנט הרשמי של בוני התיכון בוני התיכון הנדסה אזרחית ותשתיות בע"מ, באתר הבורסה לניירות ערך בתל אביב בוני התיכון הנדסה אזרחית ותשתיות בע"מ, באתר "מאיה" בוני התיכון: נתונים כספיים באתר מאי"ה. בוני התיכון הנדסה אזרחית ותשתיות בע"מ - דוח תקופתי לשנת 2018, באתר "מאיה" מיכל רז-חיימוביץ', ‏בוני התיכון פותחת קניון חדש בכפר-סבא בכ-150 מיליון שקל, באתר גלובס, 1 בספטמבר 2015
האבל

האם התכוונתם ל... אדווין האבל (Edwin Hubble) - אסטרונום אמריקאי טלסקופ החלל האבל חוק האבל (אסטרונומיה) - מהירות ההתרחקות תלויה בעיקר במרחקה של הגלקסיה מאיתנו, ועומדת ביחס ישר למרחק קבוע האבל (אסטרונומיה), ראו: חוק האבל 2069 האבל – אסטרואיד הנקרא על שמו של אדווין האבל סיווג מורפולוגי של גלקסיות#סיווג האבל – שיטה עיקרית בה משתמשים אסטרונומים כדי לחלק את הגלקסיות לקבוצות לפי הצורה החיצונית שלהן (מורפולוגיה). ואצלב האוול (Václav Havel) - מחזאי וסופר צ'כי "יהודה האבל" – פילוסוף יהודי קראי במאה ה-12 האבל (נהר) (Havel, האפל) - נהר בגרמניה
גביע המדינה בכדורגל 1988/1989

גביע המדינה בכדורגל 1988/1989 הייתה התחרות ה-51 מאז היווסדה וה-36 לאחר קום מדינת ישראל. המשחקים החלו בספטמבר 1988 והסתיימו ב-14 ביוני 1989. מתכונת התחרות חזרה למשחקים כפולים בשלב שמינית הגמר ורבע הגמר. בית"ר ירושלים ניצחה במשחק הגמר ובכך זכתה בגביע החמישי שלה. בשלב המוקדם השתתפו קבוצות של ליגה ג'. בסיבוב השביעי לתחרות הצטרפו קבוצות של ליגה לאומית. הקבוצה שאירחה את המשחק הראשון במגרשה הביתי צוינה כראשונה בכל זוג. אחרי הארכה יתרון שער חוץ. בפנדלים. משחק חוזר. המשחק הראשון הסתיים בתוצאה 1:1 בפנדלים. לאחר הארכה התוצאה הייתה 3:3 הערה: הקבוצה שיחקה בליגת משנה. ערך מורחב – גמר גביע המדינה בכדורגל 1989 תוצאות המשחקים החל משלב שמינית הגמר
ויליאם לזנבי

ויליאם לזנבי (נפטר בסביבות 1888) היה מוציא לאור אנגלי של ספרי פורנוגרפיה. הוא פעיל במהלך שנות ה-70 וה-80 של המאה ה-19. הוא השתמש בשמות הבדויים דאנקן קמרון ותומס ג'וד. מבין פרסומיו ניתן לציין את חטאי ערי המישור.  לאחר סקנדל רחוב קליבלנד, העביר לזנבי את עסקיו לפריז ומכר ספרים באנגליה דרך הזמנות בדואר. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
גביע המדינה בכדורגל 1989/1990

גביע המדינה בכדורגל 1989/1990 הייתה התחרות ה-52 מאז היווסדה וה-37 לאחר קום מדינת ישראל. המשחקים החלו בספטמבר 1989 והסתיימו ב-4 ביוני 1990. הפועל כפר סבא ניצחה במשחק הגמר ובכך זכתה בגביע השלישי שלה. בשלב המוקדם השתתפו קבוצות של ליגה ג'. בסיבוב השמיני לתחרות הצטרפו קבוצות של ליגה לאומית. שתי קבוצות מהליגה הבכירה הודחו כבר בסיבוב השמיני בידי קבוצות מהליגה השנייה בית"ר תל אביב הודחה בידי הפועל תל אביב (ששיחקה באותה עונה בליגה השנייה) כאשר הפסידה לה 1-3 ובאותה תוצאה ניצחה מכבי יבנה את הפועל ירושלים 4 קבוצות עלו לשמינית הגמר ללא משחק: מכבי יבנה, הפועל בת-ים והפועל לוד מהליגה הארצית והפועל ירוחם מליגה ג הקבוצה שאירחה את המשחק הראשון במגרשה הביתי צוינה כראשונה בכל זוג. יתרון שער חוץ. בהארכה הערה: הקבוצה שיחקה בליגת משנה. ערך מורחב – גמר גביע המדינה בכדורגל 1990 תוצאות המשחקים החל מהסיבוב השמיני משחק הגמר, סרטון באתר יוטיוב
ביילן

ביילן (בהולנדית Beilen) הוא כפר במחוז דרנתה אשר בהולנד. בכפר נמצאו שרידים של בתי קברות עתיקים. ב-8 באוגוסט 1820 כל המבנים בכפר נשרפו למעט הכנסייה. בקצה המזרחי של הכפר נמצאת תחנת רכבת. ב-2 בדצמבר 1975 נחטפה רכבת בכפר והחוטפים ירו בנהג ושני נוסעים והרגו אותם. אוכלוסיית הכפר מנתה בשנת 2006 9,656 תושבים ושטחה הוא 3,283 קילומטרים רבועים. מדיה וקבצים בנושא ביילן בוויקישיתוף ערך זה הוא קצרמר בנושא הולנד. אתם מוזמנים לתרום לוויקיפדיה ולהרחיב אותו.
גמולוגיה

גֶּמוֹלוֹגְיָה היא תורת אבני החן, או מדע חקר אבני החן, והיא תת-ענף של המינרלוגיה העוסקת באבנים וגבישים טבעיים באופן כללי, ושל הגאולוגיה. מקור השם במילה האנגלית גֶ'ם (gem), שפירושה אבן-חן. מקצוע הגמילוג עוסק במיון וסיווג האבנים, זיהויין, תיעוד צורתן, המבנה הגבישי שלהן, אופן ליטושן, פגמים באבן ותכלילים. כן הוא עוסק בהערכת השווי של אבני חן. מרבית העיסוק בגמולוגיה מתבצע במעבדה גמולוגית. ענף נוסף של המקצוע עוסק בעבודה המעשית של ביקוע וליטוש אבני חן גולמיות באופן המיטבי. העוסק במקצוע הגמולוגיה נקרא גמולוג. אבני החן הן ברובן גבישים (קריסטלים) אאהודרלים (בעלי צורה מושלמת) או סבהדרלים (בעלי צורה כמעט מושלמת) של מינרלים שונים. נהוג לחלק אבני חן למספר קטגוריות: אבנים יקרות - כגון יהלומים, ספיר או ברקת (איזמרגד), נדירות בטבע וניתן למצוא אותן רק בסביבות מאוד מיוחדות. לחלקן מבנה גבישי המקנה להן תכונות אופטיות ייחודיות וכן תכונות פיזיקליות המקשות את עיבודן. שילוב של גורמים אלו בתוספת פיקוח בינלאומי הוא הסיבה למחירן הגבוה. אבני חן / אבנים חצי יקרות - כגון קוורץ או גארנט, בעלות נפיצות גבוהה יותר ופשוטות יותר לעיבוד, ולפיכך גם מחיריהן יחסית נמוכים יותר. אבנים סינתטיות - אבנים מעשה ידי אדם שנוצרו באופן מלאכותי כאבן המצויה בטבע. אבנים מעשה ידי אדם - תצורות גביש סנטטיות שאינן מופיעות באופן אחר בצורה טבעית בכדור הארץ. אבנים אורגניות - אבנים הנוצרות בטבע, כתוצאה של תהליך אורגני, שנחשבות כאבני חן ואף עונות להגדרה של מינרל, כגון פנינה או ענבר. כמו כן, ניתן לייצר חיקויים לאבני חן מזכוכית, שלה הרכב כימי כמו לגביש הקוורץ, אולם היא בעלת מבנה אמורפי להבדיל מהמבנה הגבישי המסודר המוביל ליצירת גביש הקוורץ ותכונותיו האופטיות הייחודיות. גבישים מסווגים ומוערכים לפי מספר קריטריונים מוגדרים: יופי - הצבע, מידת הברק, פגמים פנימיים באבן ואופן הליטוש של האבן. עמידות - מדד המורכב משלושה מדדים פנימיים: קשיות - עמידות בפני שריטות, ויכולת החריטה בחומרים אחרים. יהלום הוא החומר הקשה ביותר בטבע (לעניין זה ראו סולם מוס) קשיחות - עמידות האבן בפני שבירה וסדיקה. עמידות - עמידות כימית להשפעות חיצוניות כגון חומצה, חום, אור, תהליכים כגון חימצון, וחשיפה לכימיקלים אחרים (כמו דטרגנטים). נדירות - מידת הימצאותה של האבן בטבע. אבן עשויה להיות נדירה בשל החומרים המרכיבים אותה או בשל מורכבות הנסיבות הטבעיות המאפשרות את היווצרותה, ואף בשל הקושי הכרוך בכרייתה. אבנים יקרות מוערכות גם לפי גודלן ומשקלן, אם כי לא תמיד אבן גדולה מאותו סוג תהיה יקרה יותר מאבן קטנה, והמחיר מושפע גם מפגמים באבן המסוימת, או צורת הליטוש, אם אין מדובר באבן גולמית. לעיתים, מספר אבנים קטנות שהופקו מאבן אחת גדולה יהיו שוות יותר מאשר האבן הגדולה המקורית. לעיתים החלוקה לאבנים קטנות מתבצעת עקב פגמים באבן הגדולה, או עקב מיעוט הקונים המסוגלים להציע את המחיר עבור אבן גדולה במיוחד. העיסוק בקריסטלים בתחום הרפואה המשלימה והמיסטיקה קרוי גם הוא גמולוגיה, ובהקשר זה מיוחסות לקריסטלים תכונות אנרגטיות האמורות להשפיע על הגוף והנפש. ג'י. סי. איי. - מרכזים גמולוגים בינלאומיים גמולוג – בעל מקצוע המתמחה בזיהוי ודירוג אבני חן ויהלומים
שמואל מוטוט

שמואל בן סעדיה אבן מוֹטוֹט (בכתבי יד: מטוט; חי במחצית השנייה של המאה ה-14) היה פרשן המקרא, מגדולי מפרשי ה"אבן עזרא". מעתיק ומתרגם בן יהדות ספרד. מוטוט חי ופעל בגוודלחרה שבספרד וכנראה שגם נולד בעיר. מלבד פירושו על ה"אבן עזרא" שנדפס בשם "מגילת סתרים" בוונציה (1554) ושוב בקיצור עם פרשנים נוספים בשם "מרגליות טובה" באמסטרדם (1722), כתב מוטוט פירוש שלם למקרא המצוי בספריית אוניברסיטת קיימברידג' ובו נראה כי עסק בקבלה ופירושיו נוטים לדעת הרמב"ן במקרים שבהן היא סותרת לדעת ה"אבן עזרא". בספריית הבודליאנה ישנו כתב יד של פירוש קבלי למקרא של מוטוט ששרד ממנו רק החלק על ספר שמות. מפירושו על התפילות לפי הקבלה "ספר תהלות אדוני" נדפס קיצור, בתוך פירוש התפילות של רבי מנחם רקנאטי בקושטא (1543). כתב היד המלא של הפירוש נמצא בספריית הבודליאנה. ספר נוסף שלו שזכה לתפוצה בכתבי יד אך לא נדפס הוא פירוש לספר יצירה בשם "משובב נתיבות" הכולל שלושה חלקים ומשלב בפירושו פילוסופיה ואסטרונומיה עם קבלה. כמעתיק ומתרגם, העתיק את הספר "אל עקידה אל רפיעה" של רבי אברהם אבן דאוד, לבקשת רבי יצחק בר ששת, וכינה אותו בעברית בשם "האמונה הנישאה". הספר מוכר בשמו "האמונה הרמה", פרי תרגומו של רבי שלמה אבן לביא שהתקבל יותר. מהנוסח של מוטוט לספר זה שרד רק עותק אחד, ולדעת משה שטיינשניידר יש לו חשיבות לצורך ביקורת השוואתית של המהדורה המקובלת. "מוטוט, שמואל בן סעדיה ן'", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק ו, עמודים 114–115, באתר היברובוקס מקס שלזינגר ואחרים, ‏"מוטוט, שמואל בן סעדיה אבן־", במהדורת 1901–1906 של האנציקלופדיה היהודית (באנגלית) כתב יד, משובב נתיבות, פריס, מאה 15, בפרויקט "כתיב" באתר הספרייה הלאומית ספריו מגילת סתרים על פירוש הראב"ע, ונציה שי"ד, באתר היברובוקס יקותיאל לאזי בן נחום אשכנזי (עורך), מרגליות טובה על פירוש הראב"ע, אמשטרדם תפ"ב, באתר היברובוקס האקרוסטיכון בפיוטים משלו, מאשש את גרסת כתבי היד לפיה שמו המדויק הוא מטוט ולא מוטוט. על כך ראו: אוריאל סימון, ר' אברהם אבן עזרא - המפרש שהיה למפורש, בתוך: המקרא בראי מפרשיו, ספר זיכרון לשרה קמין, ירושלים תשנד, עמ' 407. פריט מס. 12.
קארדנאס

ארואיקה קארדנאס (בספרדית: Heroica Cárdenas, "קארדנאס ההרואית"), או בקיצור קארדנאס, היא העיר השנייה בגודלה במדינת טבסקו שבמקסיקו. אוכלוסיית העיר מנתה בשנת 2010 102,558 תושבים וראש העיר הוא רפאל אקוסטה לאון. העיר נוסדה ב-22 באפריל 1797 בפקודתו של חוסה אדוארדו דה קארדנאס. קארדנאס היא עיר גשומה כאשר כמות המשקעים מגיעה לכ-2,051 מילימטרים בשנה. רוב כמות המשקעים יורדת בעיקר בחודשים ספטמבר ואוקטובר שבהם כמות המשקעים הממוצעת מגיעה ללמעלה מ-330 מילימטרים. מדיה וקבצים בנושא קארדנאס בוויקישיתוף אתר האינטרנט הרשמי של קארדנאס מידע עבור קארדנאס, טבסקו, אוחזר ב-11 במרץ 2016 מאתר Weatherbase.
סיפאקה שחורה

סיפאקה שחורה (שם מדעי: Propithecus perrieri) היא מין סיפאקה האנדמית למדגסקר. בעבר, מין זה נחשב כתת-מין של המין סיפאקה מעוטרת. אזור תפוצתה, בצפון-מזרח מדגסקר, קטן מאוד, וחלק ממנו מוגן. בתי הגידול המועדפים עליו הם יערות נשירים יבשים או לחים-למחצה. הסכנה העיקרית לעתידו של מין זה נובעת מאיבוד בתי גידול, שריפת עצים למטרות חקלאות, איסוף פחם וכריתת עצים. ארגון IUCN הציב מין זה תחת הקטגוריה "נתון בסכנת הכחדה חמורה"; הסיפאקה השחורה נחשבת לאחד מ-25 מיני הפרימטים המצויים בסיכון הגבוה ביותר. רובה המוחלט של הפרווה שחור. אורכם של פרטים בוגרים 85 עד 92 ס"מ; הנקבות גדולות מעט מהזכרים. משקלן של הסיפאקות נע בין 3.7 ל-6 ק"ג. הסיפאקות חיות במבנה חברתי של משפחה מצומצמת, שכולל 2-6 פרטים; הן נעות בחופת יער הגשם בחיפוש אחרי מזונן - פירות, עלים, פרחים, ניצנים וזרעים. גודל הטריטוריה כ-10 דונם, כשפרטים מקבוצות שונות מתקשרים זה עם זה באמצעות קולות. נדירים הקרבות בין פרטים מקבוצות שונות, כמו גם ההיתקלויות ביניהן. החברה מטריארכלית, הנקבות מקבלות גישה מועדפת למזון. עונת הרבייה קבועה, והסיפאקות מתרבות כל שנה או כל שנתיים. קצב גדילת הגורים קטן מאוד, בשל שכיחות המזון בבית הגידול, אך קצב התפתחות השיניים שלהם גדול מאוד. כחצי מגורי הסיפאקה מתים בטרם הגיעם לגיל שנה. הגורים מגיעים לעצמאות בגיל שנתיים, הנקבות מגיעות לבגרות מינית בגיל 4 שנים, ואילו הזכרים בגיל 5 שנים. מדיה וקבצים בנושא סיפאקה שחורה בוויקישיתוף סיפאקה שחורה, באתר ITIS (באנגלית) סיפאקה שחורה, באתר NCBI (באנגלית) סיפאקה שחורה, באתר Animal Diversity Web (באנגלית) סיפאקה שחורה, בבסיס הנתונים ARKive (באנגלית) סיפאקה שחורה, באתר האנציקלופדיה של החיים (באנגלית) סיפאקה שחורה, באתר GBIF (באנגלית) סיפאקה שחורה באתר הרשימה האדומה של IUCN
RollerCoaster Tycoon (סדרת משחקים)

RollerCoaster Tycoon (בתרגום חופשי לעברית: "טייקון רכבות הרים") היא סדרת משחקי מחשב מצליחה מבית אטארי בו השחקן בונה ומנהל פארק שעשועים ומנסה להשיג מטרות שונות, כגון מספר מבקרים רב, כמות הכנסות רבה ועוד. המשחק הראשון בסדרה פותח על ידי כריס סוייר והופץ על ידי חברת הסברו, ונחל הצלחה מסחרית רבה - כ-5 מיליון עותקים נמכרו. בעקבות הצלחת המשחק הראשון פותחו שני משחקי המשך ומספר חבילות הרחבה, נוצרו משחק קופסה וסדרת ספרים מסוג בחר את גורלך, שבו מאפשרים לשחקן להשפיע על התפתחות העלילה, וחברת סוני צפויה להוציא סרט המבוסס על הסדרה. בתחילת המשחק השחקן מקבל חלקת אדמה כלשהי ומטרה אותה הוא צריך להשיג, וכשהוא מגיע למטרה זאת הוא עובר לחלקת אדמה חדשה עם מטרה חדשה. המטרות כוללות הגעה לכמות מבקרים מסוימת, הגעה לכמות הכנסות מסוימת ועוד. השחקן צריך לבנות את הפארקים בהתאם למצבו הכספי והוא יכול להשקיע חלק מכספו במחקר ופיתוח של מתקנים חדשים, כדי להגדיל את הכנסתו. יכולת עיצוב המגרש הפארק של השחקן היא מוחלטת ונעה מבחירת סוג השטח, השבילים ומזנוני האוכל ועד עיצוב סוגי המתקנים בפארק. בנוסף, השחקן צריך להעסיק צוות שידאג לניקיון הפארק, לתיקון המתקנים, לבידור המבקרים ולשמירה על הפארק. בלי כמות מספקת של אנשי צוות הפארק מתחיל להזנח והכנסות השחקן וכמות המבקרים יורדות, אך ככל שיש יותר אנשי צוות דרוש יותר כסף להעסיק אותם. השחקן יכול גם לעקוב אחר הכנסותיו מהמתקנים השונים, ממכירת מזון ומשקאות ועוד, וכן אחר הוצאותיו על המתקנים ועל צוות הפארק. מרכז המשחק הוא תכנון רכבות הרים. לשחקן ניתן יד חופשית לקבוע את מהירותה, אורכה ואת המבנה שלה, אך ככל שהרכבת משוכללת וארוכה יותר בנייתה תעלה יותר כסף. מלבד רכבות ההרים השחקן יכול להציב מתקנים נפוצים אחרים, כגון גלגל ענק, קרוסלה, רכבת שדים, מבוכים ועוד. בנוסף, השחקן יכול לשחק בסגנון משחק שנקרא "ארגז חול", שבו הוא מקבל את כל המתקנים האפשריים וכמות בלתי מוגבלת של כסף, והוא יכול לבנות את הפארק שהוא רוצה בלי הגבלות כלשהן - כמו ילד המשחק בארגז חול, ומכאן שם סגנון משחק זה שזמין גם במשחקי מחשב אחרים. 1999 - RollerCoaster Tycoon. CorkScrew Follies - הרחבה למשחק שיצאה באותה שנה. Loopy Landscapes - הרחבה למשחק שיצאה בשנת 2000. 2002 - RollerCoaster Tycoon 2 - המשתמש במנוע הזהה למשחק הקודם. Wacky Worlds - הרחבה למשחק שיצאה בשנת 2003. Time Twister - הרחבה למשחק שיצאה בשנת 2003. 2004 - RollerCoaster Tycoon 3 - משתמש במנוע תלת-ממדי המאפשר לשחקן לצפות במתקניו כאחד ממבקרי הפארק. Soaked!‎ - הרחבה למשחק שיצאה בשנת 2005. Wild!‎ - הרחבה למשחק שיצאה בשנת 2005. 2012 - RollerCoaster Tycoon 3D - מיועד למכשיר ה-נינטנדו 3DS. יצא ב-16 באוקטובר. 2014 - RollerCoaster Tycoon 4 Mobile - במרץ 2014 התכנסו מפתחי המשחק, והודיעו על פיתוח המשחק הרביעי בסדרה אשר יהיה מיועד ל-iOS שיצא באפריל 2014 ל-Android. 2016 - RollerCoaster Tycoon World - יצא ב-16 בנובמבר 2016 ל-Windows. 2016 - RollerCoaster Tycoon Classic - יצא ב-22 בדצמבר 2016 ל-iOS ול-אנדרואיד, מבוסס על שני המשחקים הראשונים: RollerCoaster Tycoon ו-RollerCoaster Tycoon 2 Theme Park אתר האינטרנט הרשמי של RollerCoaster Tycoon RollerCoaster Tycoon, ברשת החברתית אקס (טוויטר) RollerCoaster Tycoon, סרטונים בערוץ היוטיוב אתרו של יוצר המשחק כריס סוייר Borys Kit,‏ "Rollercoaster Tycoon" riding to the screen, באתר רויטרס, 13 במאי 2010
חוסה אדוארדו דה קארדנאס

חוסה אדוארדו דה קארדנאס (בספרדית: José Eduardo de Cárdenas y Romero‏; 13 באוקטובר 1765 קונדואקן מקסיקו – 23 בינואר 1821 קונדואקן מקסיקו) היה משורר, סופר, פוליטיקאי, כומר ורופא. קארדנאס נולד בקונדואקן שבמדינת טבסקו. היה קולונל הצבא המלכותי של טבסקו הכריז על הקמתה של קארדנאס אשר נקראת על שמו ופעל למען עצמאות מדינת טבסקו. מדיה וקבצים בנושא חוסה אדוארדו דה קארדנאס בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
קונדואקן

קונדואקן (בספרדית: Cunduacán; ידועה גם כנטיבידד דה קונדואקן, בספרדית: Natividad de Cunduacán) היא עיר במדינת טבסקו אשר במקסיקו. אוכלוסיית העיר מנתה בשנת 2010 19,923 תושבים, וראש העיר הוא טיטו קמפוס פיידרה. מדיה וקבצים בנושא קונדואקן בוויקישיתוף אתר האינטרנט הרשמי של קונדואקן ערך זה הוא קצרמר בנושא יישובים במקסיקו. אתם מוזמנים לתרום לוויקיפדיה ולהרחיב אותו.